Ferrari

Ferrari S.p.A. ye una empresa fabricant d'automobils esportivos con seu en a localidat de Maranello (Italia). Fue fundata en l'anyo 1929 por Enzo Ferrari como Scuderia Ferrari, construindo automobils de competición y, dende 1939, tamién fabrica autos esportivos en serie. Historia Orichinalment, a Scuderia Ferrari patrocinaba a pilotos y automobils d'Alfa Romeo y Fiat. A companyía empecipió a producir automobils en serie en l'anyo 1947. Se convirtió en Ferrari S.A. cuan en l'anyo 1969 Fiat Group dentró a fer parte d'o Consello d'Administración y se fació accionista d'a empresa. Actualment o prencipal accionista ye Fiat Group, con o 90%, un 5% d'as accions, que mercó en 2005 una companyía d'os Estaus Unius, y a resta perteneix a Piero Ferrari, fillo d'Enzo. A companyía tiene a suya seu en Maranello, amán de Bolonya y Modena, Italia. En l'anyo 2005 Ferrari vendió 5.409 unidaz d'autos, con una puyada de vendas d'o 8,7%, y con una facturación de 1.500 millons d'euros. En 2007 Ferrari produció 6.525 automobils en a suya fabrica de Maranello. Ista cifra representó un 12,1% mas que en 2006. Vinclos externos Se veigan as imáchens de Commons sobre Ferrari. (es) Sitio web oficial de Ferrari. (en) Ferrari de Maranello.